b"\n_START_ARTICLE_\nKapela Kraljevega kolid\xc5\xbea, Cambridge\n_START_PARAGRAPH_\nKapela Kraljevega kolid\xc5\xbea (angle\xc5\xa1ko King's College Chapel) je kapela na Kraljevi akademiji Univerze v Cambridgeu in velja za enega najlep\xc5\xa1ih primerov pozne (perpendikularne) gotske angle\xc5\xa1ke arhitekture. Kapela je bila zgrajena v ve\xc4\x8d fazah pod nizom angle\xc5\xa1kih kraljev od leta 1446 do 1515, obdobje, ki ga je zaznamovala Vojna med belo in rde\xc4\x8do ro\xc5\xbeo. Velika vitra\xc5\xbena okna niso bila kon\xc4\x8dana do leta 1531. Njena zgodnja renesan\xc4\x8dna pregrada z razpelom je bila zgrajena v letih 1532 - 1536. Kapela je aktivna hi\xc5\xa1a \xc4\x8da\xc5\xa1\xc4\x8denja in sede\xc5\xbe zbora King College Choir. Kapela je pomembna turisti\xc4\x8dna znamenitost in predstavlja simbol mesta Cambridge.\n_START_SECTION_\nZgradba kapele\n_START_PARAGRAPH_\nKapelo je naro\xc4\x8dil Henrik VI. in dolo\xc4\x8dil tudi dimenzije kapele. Arhitekt kapele je sporen. Reginald Ely (angle\xc5\xa1ki gotski arhitekt), ki je bil imenovan leta 1444 kot vodja kamnosekov, je mo\xc5\xbeen arhitekt kapele. Nicholas Close (ali Cloos) je bil zabele\xc5\xbeen kot geodet, ki je bil v tistih \xc4\x8dasih sinonim za arhitekta.  Temeljni kamen kapele je polo\xc5\xbeil sam Henrk VI. na dan sv. Jakoba, 25. julija 1446, medtem ko so kolid\xc5\xbe za\xc4\x8deli graditi leta 1441. Do konca vladavine Riharda III. (1485), je bilo kljub vojni, kon\xc4\x8danih pet oken in postavljen les za streho. Henrik VII. je gradbi\xc5\xa1\xc4\x8de obiskal leta 1506, pla\xc4\x8dal za delo, ki se je nadaljevalo in celo zapustil denar za nadaljevanje po svoji smrti. Leta 1515, v \xc4\x8dasu Henrika VIII., je bila stavba kon\xc4\x8dana, vendar so manjkala \xc5\xa1e velika okna._NEWLINE_Kapela ima skupno dol\xc5\xbeino 88 m, \xc5\xa1irina glavne ladje je 12 m. Notranjost ima vi\xc5\xa1ino 24 m, zunanja vi\xc5\xa1ina je 29 m.  Korna pregrada jo deli na dva dela: ladjo in kor. Ima najve\xc4\x8dji pahlja\xc4\x8dasti obok na svetu, zgrajen med letoma 1512 in 1515, ki ga je izdelal zidarski mojster John Wastell. V Kapela ima tudi lepe srednjeve\xc5\xa1ke vitra\xc5\xbee in nad oltarjem Rubensov Poklon treh kraljev, prvotno naslikan leta 1634 za samostan belih nun v Leuvenu v Belgiji in ki jo je doniral A. E. Allnart leta 1961. Slika je bila name\xc5\xa1\xc4\x8dena v kapelo leta 1968, ko je bila izvedena obnova dela prezbiterija, ki vodi do glavnega oltarja na prvotno raven (prehod, ki ga je izdelal James Essex leta 1774). _NEWLINE_Med dr\xc5\xbeavljansko vojno je bila kapela uporabljena kot prostor za usposabljanje vojakov Olivera Cromwella. Ni utrpela ve\xc4\x8dje \xc5\xa1kode, verjetno zato, ker je Cromwell sam ukazal, da je treba paziti. Grafiti, ki so jih zapustili vojaki so \xc5\xa1e vedno vidni na severni in ju\xc5\xbeni steni v bli\xc5\xbeini oltarja. Med drugo svetovno vojno je bila ve\xc4\x8dina vitra\xc5\xbeev odstranjena in kapela spet ni bila po\xc5\xa1kodovana.\n_START_SECTION_\nVelika okna\n_START_PARAGRAPH_\nOkna v Kraljevi kapeli so med najimenitnej\xc5\xa1imi na svetu iz te dobe. Tukaj je 12 velikih oken na vsaki strani kapele in ve\xc4\x8dji okni na vzhodem in zahodnem koncu (skupaj 26 oken). Z izjemo zahodnega okna so vsa izdelali flamski rokodelci v letih 1515 - 1531. Barnard Flower je bil prvi tujec imenovan za kraljevega steklarja in je izdelal \xc5\xa1tiri okna. Gaylon Hone s tremi partnerji (dva angle\xc5\xa1ka in en flamski) so odgovorni za vzhodna okna in 16 drugih, izdelana med letoma 1526 in 1531. Zadnja \xc5\xa1tiri sta naredila Francis Williamson in Symon Symondes. Eno sodobnej\xc5\xa1e okno je na zahodni steni, izdelala ga je dru\xc5\xbeba Clayton in Bell leta 1879.\n_START_SECTION_\nPregrada z razpelom\n_START_PARAGRAPH_\nTa velika, lesena hrastova pregrada, ki lo\xc4\x8duje cerkveno ladjo od prezbiterija (kora), je bila zgrajena v letih 1532 - 1536. Kralj Henrik VIII. jo je naro\xc4\x8dil v \xc4\x8dast svoji poroki v Anne Boleyn. Razpelo je primer zgodnje renesan\xc4\x8dne arhitekture in je presenetljiv kontrast pravokotni gotski kapeli. Sir Nikolaus Pevsner pravi, da je to eno\xc2\xa0\xc2\xbbnajlep\xc5\xa1ih del italijanskega oblikovanja ohranjeno v Angliji\xc2\xab.  Nad pregrado stojijo orgle.\n_START_SECTION_\nSedanja uporaba\n_START_PARAGRAPH_\nKapela se aktivno uporablja kot kraj \xc4\x8da\xc5\xa1\xc4\x8denja in tudi za nekatere koncerte in \xc5\xa1tudentske prireditve. Pomembnej\xc5\xa1i dogodek kolid\xc5\xbea je letni koncert King's College Music Society, ki poteka vsak ponedeljek v maju. Ta dogodek je zelo priljubljen med \xc5\xa1tudenti, diplomanti in obiskovalci mesta, ne nazadnje tudi zaradi brezpla\xc4\x8dnih jagod s smetano in \xc5\xa1ampanjcem, ki sledijo koncertu, zunaj na Back Lawn._NEWLINE_Kapela ima \xc4\x8dudovito akustiko. Svetovno znan zbor, Chapel choir, je sestavljen iz znanstvenikov, \xc5\xa1tudentov in profesorjev ter pevcev in pevk bli\xc5\xbenjih \xc5\xa1ol, dirigira mu Stephen Cleobury. Zbor poje ve\xc4\x8dino dni v letu, izvaja koncerte in omogo\xc4\x8da snemanja in prenose._NEWLINE_Zlasti je pomemben prenos bo\xc5\xbei\xc4\x8dnih pesmi na BBC iz kapele na bo\xc5\xbei\xc4\x8dni ve\xc4\x8der, ko solo sopran poje prvi verz\xc2\xa0\xc2\xbbEnkrat v kralja Davida mestu\xc2\xab. Poleg tega obstaja me\xc5\xa1ani pevski zbor \xc5\xa1tudentov in \xc5\xa1tudentk, King's Voices, ki poje pesmi ob ponedeljkih v \xc4\x8dasu \xc5\xa1olskega leta._NEWLINE_Kapela na splo\xc5\xa1no velja za simbol Cambridga in je v logotipu mestnega sveta.\n_START_SECTION_\nDekan kapele\n_START_PARAGRAPH_\nDekan kapele je odgovoren Svetu kolid\xc5\xbea in upravnemu organu za vodenje storitev v Kapeli. Kraljeva kapela, tako kot drugi kolid\xc5\xbei v Cambridgu, formalno ni del strukture angle\xc5\xa1ke Cerkve, ampak ima dekan licenco \xc5\xa1kofa Ely-ja. Tako si on in duhovnik delita delo: vsak je obi\xc4\x8dajno prisoten na delu \xc5\xa1est dni na teden, v celotnem mandatu in vsak pridiga enkrat ali dvakrat v tem \xc4\x8dasu. Kapelo vodi odbor, ki mu predseduje dekan, ki ureja tudi anga\xc5\xbeiranje in uporabo pevskih zborov."